CELEX: 32006R1989
Language: hr
Date: 2006-12-21 00:00:00
Title: Uredba Vijeća (EZ) br. 1989/2006 od 21. prosinca 2006. o izmjeni Priloga III. Uredbi (EZ) br. 1083/2006 o utvrđivanju općih odredaba o Europskom fondu za regionalni razvoj, Europskom socijalnom fondu i Kohezijskom fondu i stavljanju izvan snage Uredbe (EZ) br. 1260/1999

14/Sv. 001
            
            
               HR
            
            
               Službeni list Europske unije
            
            
               207
            
         32006R1989
   
               L 411/6
            
            
               SLUŽBENI LIST EUROPSKE UNIJE
            
            
               21.12.2006.
            
         
      UREDBA VIJEĆA (EZ) br. 1989/2006
   od 21. prosinca 2006.
   o izmjeni Priloga III. Uredbi (EZ) br. 1083/2006 o utvrđivanju općih odredaba o Europskom fondu za regionalni razvoj, Europskom socijalnom fondu i Kohezijskom fondu i stavljanju izvan snage Uredbe (EZ) br. 1260/1999
   VIJEĆE EUROPSKE UNIJE,
   uzimajući u obzir Ugovor o pristupanju Bugarske i Rumunjske (1), a posebno njegov članak 4. stavak 3.,
   uzimajući u obzir Akt o pristupanju Bugarske i Rumunjske (2), a posebno njegov članak 56.,
   uzimajući u obzir prijedlog Komisije,
   budući da:
   
               (1)
            
            
               U skladu s člankom 56. Akta o pristupanju, ako akti koji ostaju važeći nakon 1. siječnja 2007. zahtijevaju prilagodbu zbog pristupanja, a nužne prilagodbe nisu predviđene Aktom o pristupanju ili njegovim Prilozima, Vijeće donosi nužne akte osim ako je Komisija donijela izvorni akt.
            
         
               (2)
            
            
               Uredba (EZ) br. 1083/2006 (3) definira opća pravila koja uređuju pomoć Europskog fonda za regionalni razvoj, Europskog socijalnog fonda i Kohezijskog fonda i njihove ciljeve. U skladu s člankom 53., Prilog III. toj Uredbi utvrđuje gornje granice koje se primjenjuju na stope sufinanciranja u operativnim programima, prema državi članici i prema cilju, na temelju objektivnih kriterija. Prilog III. Uredbi (EZ) br. 1083/2006 trebalo bi prilagoditi kako bi se u obzir uzelo pristupanje Bugarske i Rumunjske Europskoj uniji.
            
         
               (3)
            
            
               Potrebno je osigurati da se svaka tehnička prilagodba zakonodavstva o strukturnim fondovima i Kohezijskom fondu donese što je prije moguće kako bi se Bugarskoj i Rumunjskoj omogućilo predočenje programskih dokumenata od dana svojeg pristupanja Europskoj Uniji.
            
         
               (4)
            
            
               Uredbu (EZ) br. 1083/2006 trebalo bi stoga na odgovarajući način izmijeniti,
            
         DONIJELO JE OVU UREDBU:
   Članak 1.
   Prilog III. Uredbi (EZ) br. 1083/2006 zamjenjuje se tekstom u Prilogu ovoj Uredbi.
   Članak 2.
   Ova Uredba stupa na snagu podložno stupanju na snagu Ugovora o pristupanju Bugarske i Rumunjske i na dan njegova stupanja na snagu.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. prosinca 2006.
      
         
            Za Vijeće
         
         
            Predsjednik
         
         J. KORKEAOJA
         
      
   
   
      (1)  SL L 157, 21.6.2005., str. 11.
   
      (2)  SL L 157, 21.6.2005., str. 203.
   
      (3)  SL L 210, 31.7.2006., str. 25.
   PRILOG
   
      
         „PRILOG III.
         Gornje granice koje se primjenjuju na stope sufinanciranja
         (iz članka 53.)
         
                     Kriteriji
                  
                  
                     Države članice
                  
                  
                     EFRR i ESF
                     Postotak prihvatljivih izdataka
                  
                  
                     Kohezijski fond
                     Postotak prihvatljivih izdataka
                  
               
                     
                                 1.
                              
                              
                                 Države članice čiji je prosječni BDP po glavi stanovnika u razdoblju od 2001. do 2003. bio niži od 85 % prosjeka za EU-25 u istom razdoblju
                              
                           
                  
                     Bugarska, Češka Republika, Estonija, Grčka, Cipar, Latvija, Litva, Mađarska, Malta, Poljska, Portugal, Rumunjska, Slovenija, Slovačka
                  
                  
                     85 % za ciljeve konvergencije i regionalne konkurentnosti i zapošljavanja
                  
                  
                     85 %
                  
               
                     
                                 2.
                              
                              
                                 Države članice osim onih navedenih pod točkom 1. prihvatljive za transnacionalni režim Kohezijskog fonda na dan 1. siječnja 2007.
                              
                           
                  
                     Španjolska
                  
                  
                     80 % za regije u okviru cilja konvergencije i regije u sustavu postupnog uvođenja u okviru cilja regionalne konkurentnosti i zapošljavanja
                  
                  
                     85 %
                  
               
                     50 % za cilj regionalne konkurentnosti i zapošljavanja izvan regija u sustavu postupnog uvođenja
                  
               
                     
                                 3.
                              
                              
                                 Države članice osim onih pod 1. i 2.
                              
                           
                  
                     Belgija, Danska, Njemačka, Francuska, Irska, Italija, Luksemburg, Nizozemska, Austrija, Finska, Švedska i Ujedinjena Kraljevina
                  
                  
                     75 % za cilj konvergencije
                  
                  
                     —
                  
               
                     
                                 4.
                              
                              
                                 Države članice osim onih pod 1. i 2.
                              
                           
                  
                     Belgija, Danska, Njemačka, Francuska, Irska, Italija, Luksemburg, Nizozemska, Austrija, Finska, Švedska i Ujedinjena Kraljevina
                  
                  
                     50 % za cilj regionalne konkurentnosti i zapošljavanja
                  
                  
                     —
                  
               
                     
                                 5.
                              
                              
                                 Najudaljenije regije iz članka 299. stavka 2. Ugovora koje koriste dodatne alokacije za te regije određene stavkom 20. Priloga II.
                              
                           
                  
                     Španjolska, Francuska i Portugal
                  
                  
                     50 %
                  
                  
                     —
                  
               
                     
                                 6.
                              
                              
                                 Najudaljenije regije iz članka 299. stavka 2. Ugovora
                              
                           
                  
                     Španjolska, Francuska i Portugal
                  
                  
                     85 % u okviru cilja konvergencije i cilja regionalne konkurentnosti i zapošljavanja
                  
                  
                     —”